CELEX: C2007/297/17
Language: da
Date: 2007-12-08 00:00:00
Title: Sag C-217/06: Domstolens dom (Anden Afdeling) af 4. oktober 2007 — Kommissionen for De Europæiske Fællesskaber mod Den Italienske Republik (Traktatbrud — offentlige bygge- og anlægskontrakter — direktiv 71/305/EØF — definition og afgrænsning af en offentlig bygge- og anlægskontrakt — traktatbrud, der har haft fuldstændig virkning)

8.12.2007   
            
            
               DA
            
            
               Den Europæiske Unions Tidende
            
            
               C 297/12
            
         Domstolens dom (Anden Afdeling) af 4. oktober 2007 — Kommissionen for De Europæiske Fællesskaber mod Den Italienske Republik
   (Sag C-217/06) (1)
   
   (Traktatbrud - offentlige bygge- og anlægskontrakter - direktiv 71/305/EØF - definition og afgrænsning af en offentlig bygge- og anlægskontrakt - traktatbrud, der har haft fuldstændig virkning)
   (2007/C 297/17)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved X. Lewis, som befuldmægtiget, og avocat M. Mollica)
   
      Sagsøgt: Den Italienske Republik (ved I. Braguglia og S. Fiorentino, som befuldmægtigede)
   Sagens genstand
   Traktatbrud — tilsidesættelse af artikel 3 og 12 i Rådets direktiv 71/305/EØF af 26. juli 1971 om samordning af fremgangsmåderne med hensyn til indgåelse af offentlige bygge- og anlægskontrakter (EFT 1971 II, s. 613) — tildeling efter fælles overenskomst, uden offentliggørelse af en udbudsbekendtgørelse, af en bygge- og anlægskontrakt med henblik på udførelsen af de arbejder, som er nævnt i afgørelse nr. 48 af 14. december 1989 fra byrådet i Stintino, og navnlig »udførelsen af planlægning og gennemførelse af arbejderne ved den teknologiske og strukturelle tilpasning, vedligeholdelse og anlæg af vand- og kloakledninger, af vejnettet, af bygninger og servicefaciliteter i beboelsesområdet, de omkringliggende landsbyer og turistområder på Stintinos-kommunes område, herunder rensning og fjernelse af forurening på kysten og i kommunens turistområder«
   Konklusion
   
               1)
            
            
               Den Italienske Republik har tilsidesat sine forpligtelser i henhold til Rådets direktiv 71/305/EØF af 26. juli 1971 om samordning af fremgangsmåderne med hensyn til indgåelse af offentlige bygge- og anlægskontrakter og især i henhold til artikel 3 og 12, idet den har tilladt gennemførelsen af i hvert fald et af de arbejder, der af Stintino-kommune blev tildelt selskabet Maresar Soc. Cons. arl i henhold til aftale nr. 7/91, der blev underskrevet den 2. oktober 1991, og ved de aftaletillæg, der efterfølgende blev indgået mellem samme parter.
            
         
               2)
            
            
               Den Italienske Republik betaler sagens omkostninger.
            
         
      (1)  EUT C 178 af 29.7.2006.